stanford-oval/wikipedia huggingface dataset:
1583

| --- | --- |
Vuosisadat: 1300-luku · 1400-luku · 1500-luku · 1600-luku · 1700-luku
Vuosikymmenet: 1490-luku · 1500-luku · 1510-luku · 1520-luku · 1530-luku · 1540-luku 1550-luku · 1560-luku · 1570-luku · 1580-luku · 1590-luku · 1600-luku
Vuodet: 1490 · 1491 · 1492 · 1493 · 1494 · 1495 · 1496 · 1497 · 1498 · 1499 1500 · 1501 · 1502 · 1503 · 1504 · 1505 · 1506 · 1507 · 1508 · 1509 1510 · 1511 · 1512 · 1513 · 1514 · 1515 · 1516 · 1517 · 1518 · 1519 1520 · 1521 · 1522 · 1523 · 1524 · 1525 · 1526 · 1527 · 1528 · 1529 1530 · 1531 · 1532 · 1533 · 1534 · 1535 · 1536 · 1537 · 1538 · 1539 1540 · 1541 · 1542 · 1543 · 1544 · 1545 · 1546 · 1547 · 1548 · 1549 1550 · 1551 · 1552 · 1553 · 1554 · 1555 · 1556 · 1557 · 1558 · 1559 1560 · 1561 · 1562 · 1563 · 1564 · 1565 · 1566 · 1567 · 1568 · 1569 1570 · 1571 · 1572 · 1573 · 1574 · 1575 · 1576 · 1577 · 1578 · 1579 1580 · 1581 · 1582 · 1583 · 1584 · 1585 · 1586 · 1587 · 1588 · 1589 1590 · 1591 · 1592 · 1593 · 1594 · 1595 · 1596 · 1597 · 1598 · 1599 1600 · 1601 · 1602 · 1603 · 1604 · 1605 · 1606 · 1607 · 1608 · 1609
Tapahtumia

Pitkän vihan välirauha solmittiin.
Jaakko Finnon Yxi wähä suomenkielinen Wirsikirja ilmestyi
Võhma mainitaan ensimmäisen kerran.
Syntyneitä

10. huhtikuuta – Hugo Grotius, alankomaalainen lakimies, oikeusfilosofi, näytelmäkirjailija ja runoilija (k. 1645)
16. kesäkuuta – Axel Oxenstierna, ruotsalainen valtiomies ja valtakunnankansleri (k. 1654)
22. kesäkuuta – Dodo von Knyphausen, saksalaissyntyinen valtavapaaherra ja Ruotsin sotamarsalkka (k. 1636)
30. kesäkuuta – Jakob de la Gardie, "Laiska-Jaakko", ruotsalainen kreivi, sotapäällikkö, valtiomies ja marsalkka (k. 1652)
24. elokuuta – Albrecht von Wallenstein, Friedlandin ja Mecklenburgin herttua, böömiläinen aatelinen, sotilas ja poliitikko (k. 1634)
23. syyskuuta – Kristian II, Saksin vaaliruhtinas (k. 1611)
Hans Georg von Arnim-Boitzenburg, saksalainen sotamarsalkka (k. 1641)
Girolamo Frescobaldi, italialainen säveltäjä (k. 1643)
Orlando Gibbons, brittiläinen säveltäjä ja urkuri (k. 1625)
Pieter Lastman, alankomaalainen taidemaalari (k. 1633)
Philip Massinger, englantilainen näytelmäkirjailija (k. 1640)
Gabriello Puliti, italialainen säveltäjä, urkuri ja kuoromestari (k. 1644)
Hayashi Razan, alk. Hayashi Nobukatsu japanilainen filosofi ja oppinut (k. 1657)
Kuolleita

18. maaliskuuta – Magnus, tanskalainen Holsteinin herttua (s. 1540)
25. maaliskuuta – Herman Fleming, suomalainen valtaneuvos, Ruotsin armeijan ylipäällikkö, amiraali, kartanonomistaja ja Narvan käskynhaltija (s. 1520)
6. toukokuuta – Zacharias Ursinus, saksalainen reformoitu teologi, yksi Heidelbergin katekismuksen laatijoista
6. heinäkuuta – Edmund Grindal, Lontoon piispa, Yorkin ja Canterburyn arkkipiispa (s. 1519)
8. heinäkuuta – Fernão Mendes Pinto, portugalilainen tutkimusmatkailija (s. 1509)
9. syyskuuta – Humphrey Gilbert, englantilainen tutkimusmatkailija (s. 1537)
16. syyskuuta – Katariina Jagellonica, Suomen herttuatar ja Ruotsin kuningatar, kuningas Juhana III:n puoliso (s. 1526)
Ivan Golitsyn, venäläinen ruhtinas, kuvernööri, pajari, päämies ja voivodi
Carl Ernst Wrede

Carl Ernst Wrede af Elimä
Carl Ernst Wrede af Elimä (17. toukokuuta 1850 Rabbelugnin kartano, Anjala – 3. kesäkuuta 1927 Arrajoen kartano, Nastola) oli suomalainen metsähallituksen ylijohtaja.
Wreden vanhemmat olivat Vaasan läänin maaherra Carl Gustaf Fabian Wrede (1819–1892) ja Margareta Sofia Eleonora Glansenstjerna (1821–1864). Gustaf Wreden sisaruksia olivat Parkanon paronina tunnettu metsänhoitaja Gustaf Wrede af Elimä, senaattori Otto Wrede sekä vankien ystävä Mathilda Wrede.
Wrede kävi Haminan kadettikoulun 1861–1868. Hän oli keisarin paašikunnassa vuodesta 1868 ja kamaripaašina vuodesta 1869. Wrede palveli sitten vänrikkinä Henkikaartin Semjonovin rykmentissä 1869–1873 ja aliluutnanttina 23. tykistöprikaatissa 1873–1874. Wrede erosi armeijasta luutnanttina 1874 ja opiskeli sitten Evon metsäopistossa valmistuen metsäkonduktööriksi 1876.
Wrede oli tilapäisenä metsientarkastajana Länsi-Suomen alueella 1878–1888 ja vakinaisena metsientarkastajana 1888–1890. Hän oli sitten Viipurin ja Mikkelin tarkastusalueen ylimetsänhoitajana 1890–1893 ja metsähallituksen ylijohtajana 1893–1902. Virasta erottuaan Wrede oli Kuusankosken paperitehtaan isännöitsijänä 1902–1905 ja tämän jälkeen Helsingin metsätoimiston omistajana 1905–1916. Wrede omisti Arrajoen kartanon Nastolassa ja Oulojan kartanon Iitissä. Arrajoen kartanoa hallinoi kuitenkin Wreden vanhemman veljen Rabbe Wladimir Wreden (1846–1903) leski Eugenie Wrede o.s. Hisinger (1845–1931). Tila on vuonna 1915 kooltaan 5 246 hehtaaria käsittäen Arrajoen ja Säyhteen kylät kokonaan. Ernst Wrede myi 1917 Säyhteen kylän Iitin kunnalle ja vähn myöhemmin myös kartanoon kuuluneet Mankalan kosket.
Wrede oli aatelissäädyssä edustaja valtiopäivillä 1897, 1899, 1900, 1904–1905 ja 1905–1906.
Wrede oli naimisissa vuodesta 1884 serkkunsa Sigrid Naema Maria Schulmanin (s. 1865) kanssa. Heidän poikiaan olivat toimitusjohtaja Ernst Fabian Wrede ja kuvanveistäjä Carl Henrik Wrede.
D-luokka (hävittäjä, 1913)

| D-luokka |
| --- | --- |


Tekniset tiedot
Uppouma:  355-370 t
Pituus:  64 m
Koneteho:  5 700 ihp
Nopeus:  30 solmua (suunniteltu)
Aseistus
Meritorjunta:  1 x QF 12 naulan 12 cwt -laivatykki 5 x QF 6 naulan Hotchkiss -tykkiä 2 x 18" torpedoputkea
D-luokka oli Britannian kuninkaallisen laivaston torpedovenehävittäjäluokka, joka muodostui lokakuussa 1913 hävittäjien uudelleen luokittelussa. Luokkaan sijoitettiin 30 solmua saavuttaneet torpedovenehävittäjät, joissa oli kaksi savuhormia. Luokan kaikki alukset oli valmistanut John I. Thornycroft and Company 1890-luvun puolivälissä useana eri luokkana (tilauksena) Amiraliteetin määritysten pohjalta telakan omien suunnitelmien mukaan.
Tällaisia aluksia oli valmistettu kaikkiaan kymmenen, mutta HMS Ariel oli tuhoutunut ennen lokakuuta 1913. Alukset oli tilattu kaikkiaan neljänä eri tilauksena:
Desperate-luokka tilattu 10. toukokuuta 1895 osana vuosien 1894-1895 ohjelmaa
Angler-luokka tilattu 23. tammikuuta 1895 osana vuosien 1895-1896 ohjelmaa
Coquette-luokka tilattu 21. huhtikuuta 1896 osana vuosien 1896-1897 ohjelmaa
HMS Stag tilattu 7. syyskuuta 1897 osana vuosien 1897-1898 ohjelmaa
| Nimi> Desperate-luokan alukset | Telakkanro> Desperate-luokan alukset | Kölinlasku> Desperate-luokan alukset | Vesille> Desperate-luokan alukset | Valmis> Desperate-luokan alukset | Kohtalo> Desperate-luokan alukset | Desperate-luokan alukset |
| --- | --- | --- | --- | --- | --- | --- |
| HMS Desperate | 305 | 1. heinäkuuta 1895 | 15. helmikuuta 1896 | helmikuu 1897 | myyty romutettavaksi 20. toukokuuta 1920 |  |
| HMS Fame | 306 | 4. heinäkuuta 1895 | 15. huhtikuuta 1896 | kesäkuu 1897 | myyty romutettavaksi 31. elokuuta 1921 |  |
| HMS Foam | 307 | 16. heinäkuuta 1895 | 8. lokakuuta 1896 | heinäkuu 1897 | myyty romutettavaksi 26. toukokuuta 1914 |  |
| HMS Mallard | 308 | 13. syyskuuta 1895 | 19. marraskuuta 1896 | lokakuu 1897 | myyty romutettavaksi 10. helmikuuta 1920 |  |
Angler-luokan alukset
| HMS Angler | 313 | 21. joulukuuta 1896 | 2. helmikuuta 1897 | heinäkuu 1898 | myyty romutettavaksi 20. toukokuuta 1920 |  |
| HMS Ariel | 314 | 23. huhtikuuta 1896 | 5. maaliskuuta 1897 | lokakuu 1898 | tuhoutunut 19. huhtikuuta 1907 |  |
Coquette-luokan alukset
| HMS Coquette | 319 | 8. kesäkuuta 1896 | 25. marraskuuta 1897 | tammikuu 1899 | tuhoutunut osuttuaan miinaan 7. maaliskuuta 1916 |  |
| HMS Cygnet | 320 | 25. syyskuuta 1896 | 3. syyskuuta 1898 | helmikuu 1900 | myyty romutettavaksi 29. huhtikuuta 1920 |  |
| HMS Cynthia | 321 | 16. heinäkuuta 1896 | 8. tammikuuta 1898 | kesäkuu 1899 | myyty romutettavaksi 29. huhtikuuta 1920 |  |
Stag-luokan alukset
| HMS Stag | 334 | 16. huhtikuuta 1898 | 18. marraskuuta 1899 | syyskuu 1900 | myyty romutettavaksi 17. maaliskuuta 1921 |  |
Casagrande & Rintala

Maaltapako, Casagrande & Rintala (1999)
Casagrande & Rintala – Marco Casagrande ja Sami Rintala – on suomalainen arkkitehti- ja taiteilijapari, joka tuotti vuosina 1999–2003 arkkitehtonisia installaatioita Suomessa ja lukuisiin kansainvälisiin arkkitehtuurin ja nykytaiteen näyttelyihin.
Casagrande & Rintala palkittiin vuonna 1999 Architectural Review -lehden Emerging Architecture -vuosikilpailussa. Palkittu työ Maaltapako / Land(e)scape kommentoi suomalaisen maaseudun tyhjenemistä. Vuonna 2000 Casagrande & Rintala osallistuivat Venetsian arkkitehtuuribiennaaliin saavuttaen kansainvälistä huomiota työllä 60 Minute Man.
Töitä

Maaltapako, arkkitehtoninen installaatio, Savonlinna, 1999
60 Minute Man, arkkitehtoninen installaatio, Venetsian arkkitehtuuribiennaali, Italia, 2000
Uunisaaren kesäteatteri, väliaikainen teatterirakennus, Helsinki, 2000
1000 Rauhanlippua, ympäristötaideteos, Koli, 2000
Quetzalcoatlus, arkkitehtoninen installaatio, 7. Havannan nykytaiteen biennaali, Havanna, Kuuba, 2000
Bird Hangar, arkkitehtoninen installaatio, Yokohaman nykytaiteen triennaali, Jokohama Japani, 2001
Installaatio 1:2001, julkinen installaatio, Firenzen nykytaiteen biennaali, Firenze, Italia, 2001
Dallas-Kalevala, matka ja taideteos, Demeter - Tokachi International Art Exhibition, Obihiro, Japani, 2002
Chain Reactor, arkkitehtoninen installaatio, Montrealin biennaali, Montréal, Kanada, 2002
Kelluva sauna, julkinen sauna, Rosendalin kylä Norjassa, 2002.
Redrum, arkkitehtoninen installaatio, Alaska Design Forum, Anchorage, Alaska, USA, 2003
Potemkin, teräksinen puisto, Kuramatan kylä, Etchigo Tsumari Art Triennial, Japani, 2003
Aiheesta muualla

Kuvia tai muita tiedostoja aiheesta Casagrande & Rintala Wikimedia Commonsissa
Taneli Heikka, Turun Sanomat: Kohuttu palkkasoturi päätyi arkkitehdiksi, 27.1.2001 (Arkistoitu – Internet Archive)
C-LAB: Human (Arkistoitu – Internet Archive)
Collin Samuel

Collin Samuel (s. 27. elokuuta 1981, North Manzanilla) on trinidadtobagolainen jalkapalloilija. Vuodesta 2003 hän on pelannut kärkipelaajana Skotlannin Valioliigan Dundee Unitedissa.
Samuel aloitti uransa Trinidadissa Doc's Khelwalaas -joukkueessa, jossa hän pelasi vuosina 1998–2000. Vuonna 2000 hän siirtyi yhteen maan suurseuroista, San Juan Jablotehiin, jota hän edusti kaksi kautta. 5. elokuuta 2002 hän solmi sopimuksen skotlantilaisen Falkirk FC:n kanssa. Hyvin menneen kauden jälkeen (16 maalia 42 ottelussa) hän siirtyi Dundee Unitediin 11. heinäkuuta 2003 100 000 punnan siirtosummalla. Kolmen seuraavan kauden aikana Dundeessa hän teki yhdeksän maalia 78 ottelussa.
Samuel oli Trinidad ja Tobagon alle 21-vuotiaiden maajoukkueessa vuonna 2001. Seuraavana vuonna hän debytoi aikuisten tasolla 11. tammikuuta 2002 Grenadaa vastaan. Hän on pelannut maansa joukkueessa vuosien 2002 ja 2005 CONCACAF Gold Cupeissa. Vuoden 2006 MM-kisoissa hän pelasi avausottelussa Ruotsia vastaan 51 minuuttia. Samuel on pelannut 19 maaottelua, joissa on tehnyt kolme maalia (tilanne 20. kesäkuuta 2006).
Celebesindrongo

| Celebesindrongo |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Drongot Dicruridae
Suku::  Drongot Dicrurus
Laji::  montanus
Kaksiosainen nimi
 Dicrurus montanus  (Riley, 1919) 
Katso myös
   Celebesindrongo Wikispeciesissä   Celebesindrongo Commonsissa 
Infobox OKNimi-testi OKIUCN-testi OK: 
Celebesindrongo (Dicrurus montanus) on drongojen heimoon kuuluva varpuslintu.
Levinneisyys

Celebesindrongoa tavataan kotoperäisenä Sulawesin saarella Indonesiassa. Sitä on kuvattu harvinaisesta paikallisesti suhteellisen yleiseksi. Laji on luokiteltu elinvoimaiseksi.
Crawford Long

Crawford Long
Crawford Williamson Long (1. marraskuuta 1815 Danielsville, Georgia – 16. kesäkuuta 1878 Athens, Georgia) oli yhdysvaltalainen kirurgi.
Long opiskeli Kentuckyn Transylvania Collegessa ja Pennsylvanian yliopistossa Philadelphiassa. Hän sai lääketieteellisen oppiarvon vuonna 1839. Long työskenteli New Yorkin sairaaloissa ennen paluutaan kotiosavaltioonsa Georgiaan. Siellä hän huomasi eetterin viihdekäyttäjien olleen kivuntunnottomassa tilassa. Vuonna 1842 hän käytti ensimmäisenä historiassa dietyylieetteriä anestesia-aineena poistaessaan kasvaimen potilaan kaulalta. Hän käytti eetteriä muidenkin potilaiden kohdalla ja julkaisi raportin menetelmästään vuonna 1849.
Aiheesta muualla

Kuvia tai muita tiedostoja aiheesta Crawford Long Wikimedia Commonsissa
Zezenia Online

| Zezenia Online |
| --- | --- |

Kehittäjä:  Saucer Software 
Jakelija:  Steam
Julkaistu:  2008
Lajityyppi:  MMORPG
Pelimuoto:  moninpeli
Alusta:  Windows, Linux 
Jakelumuoto:  ladattavissa verkosta
Lisää peliartikkeleitaVideopelien teemasivulla
Infobox OK    : 
Zezenia Online on Saucer Softwaren kehittämä keskiaikaan sijoittuva verkkopeli, MMORPG, joka kohdistuu pelaajille kaikilta puolin maailmaa. Peli julkaistiin vuonna 2008.
Pelaaja saa luoda oman pelihahmonsa virtuaalimaailmaan, jossa hän tutkii kehittäjien fantasiaan perustuvaa sisältöä. Peli on tavanomainen hack-and-slash moninpeli, jossa lahdataan vihollisia ja kerätään tavaroita, kuten miekkoja ja kilpiä, ympäri vapaasti tutkittavissa olevaa karttaa.
Historia

Pelin ensimmäinen versio julkaistiin syksyllä 2008. Aluksi peli oli hyvin yksinkertainen, sisältäen vain yhden pienen saaren parilla rakennuksellaan, sekä muutaman luolaston metsästämistä varten. Verkkotunnus www.zezeniaonline.com pelille rekisteröitiin samana vuonna, 14. syyskuuta.
Toukokuussa 2010 pelissä oli rekisteröityneenä noin 40 000 pelaajaa. Viralliselle sivustolle kertyi lähes 300 000 näyttökertaa.
Hahmoluokat > Sotilaat

Sotilaat (Warrior) ovat ehkäpä pelin suosituin hahmoluokka. He ovat kestäviä taistelussa, mutta eivät niin hyviä taioissa ja etätaistelussa. Usein sotilaan tehtävä ryhmämetsästyksissä on hirviöiden estäminen hyökkäämästä muiden, etäältä hyökkäävien kavereiden kimppuun. Sotilaan sanotaan myös olevan pelin helpoimmin pelattava hahmoluokka, joka on hyvä vasta-alkajille.
Hahmoluokat > Jousimiehet

Jousimiehelle (Ranger) soveltuu etäisyydestä jatkuva ampuminen. He ovat kestävyydeltään heikompia kuin sotilaat, mutta voimakkaampia kuin velhot. Jousimiehet pystyvät perustaikoihin, mutteivät samalla tasolla kuin velhot. Jousimiehet joutuvat hankkimaan aseellensa soveltuvat ammukset, yleensä nuolia.
Hahmoluokat > Velhot

Velhot (Mage) ovat kovimpia taikureita ja tappavat vihollisensa helposti eri taioillansa. Heillä on käytössään aseena taikasauva ja hahmoluokista suurin määrä eri loitsuja. Vastapuolena he eivät ole kovin kestäviä, joten heidän täytyy pyrkiä, kuten jousimiesten, pysymään sopivalla etäisyydellä vihollisistaan välttääkseen vahingoittumisen.
Hahmoluokat > Aliluokkajärjestelmä

Tammikuussa 2009 julkaistu päivitys versioon 4.0.0 toi mukanaan uuden subclass-järjestelmän, joka mahdollistaa aliluokan hankkimisen yli 30-tasoisille hahmoille. Esimerkiksi Sotilas-hahmoluokkaan kuuluvat pelaajat voivat valita aliluokaksi Paladinin tai Barbaarin.
Alueet

Zezenia Onlinen maailmaan kuuluu viisi kaupunkia neljällä eri mantereella. Pelaaja voi itse päättää pelin edetessä kotikaupunkinsa, jonka temppeliin palautuu hahmon kuoltua.
Suurin kaupunki ja kauppakeskus on Culthan, joka on myös aloituskaupunki uusille pelaajille, jotka ovat läpäisseet "aloittelijan ohjeen" (Beginner Tutorial). Ympäristö on hyvin tavanomainen, mutta sisältää eniten tehtäviä ja tapahtumia.
Etelästä löytyy hiekkasaari Ben Qarassih, joka on hiekkaan peittynyt aavikkosaari. Vain Premium-pelaajat voivat matkustaa saarelle laivatse. Saarelta löytyy maksaville pelaajille suunnattuja erikoisuuksia, kuten tavaraa ostava NPC sekä korkeampitasoisia vihollishirviöitä. Muita paikkoja ovat muun muassa Suomi-teemalla tehty Karkkila sekä lumikaupunki Bersund.
Idästä löytyy myös vuoristokaupunki Caerfa.
Aiheesta muualla

Viralliset sivustot
Omistajan verkkosivut (Arkistoitu – Internet Archive)
Colin Meads

| Colin Meads |
| --- | --- |
 Meads vuonna 2015
Henkilötiedot
Syntynyt: 3. kesäkuuta 1936 Cambridge, Uusi-Seelanti
Kuollut: 20. elokuuta 2017 (81 vuotta) Te Kuiti, Uusi-Seelanti
Kansalaisuus:   Uusi-Seelanti
Uran tiedot
Lempinimi:  Pinetree
Pituus:  192 cm
Laji:  rugby union
Seura:  King Country (1955–1973) All Blacks (1957–1971)
 Tietolaatikko päivitetty 20. elokuuta 2017 
Colin Earl Meads DCNZM MBE (3. kesäkuuta 1936 Cambridge – 20. elokuuta 2017 Te Kuiti) oli uusiseelantilainen rugby union -pelaaja. Hän pelasi All Blacks -maajoukkueessa vuosina 1957–1971 ja toimi lopulta sen kapteeninakin.
Meads kelpuutettiin vuonna 1997 ensimmäisten joukossa International Rugby Hall of Fameen.
Aiheesta muualla

AllBlacks.com: Pelaajaprofiili
Colin McRae Rally 2005

| Colin McRae Rally 2005 |
| --- | --- |


Kehittäjä:  Codemasters
Julkaisija:  Codemasters, Nokia (N-gage -versio)
Pelisarja:  Colin McRae Rally
Julkaistu:  24. syyskuuta 2004
Lajityyppi:  ajopeli
Ikäluokitus:  PEGI: 3+Virheellinen PEGI-arvo
Alusta:  PlayStation 2, Xbox, Microsoft Windows, N-Gage, PlayStation Portable, OS X
Lisää peliartikkeleitaVideopelien teemasivulla
Infobox OK : 
Colin McRae Rally 2005 on Colin McRae Rally -pelisarjan viides osa. Peli ilmestyi syyskuussa 2004.
Pelissä on yli 70 erikoiskoetta yhdeksässä eri rallimaassa (Australia, Espanja, Iso-Britannia, Japani, Kreikka, Ruotsi, Saksa, Suomi ja Yhdysvallat), joista neljässä on ns. Super Special -erikoiskokeet (Japani, Ruotsi, Saksa ja Yhdysvallat). Pelissä on valittavana 30 eri ralliautoa, jotka on lajiteltu eri autoluokkiin (4WD, 2WD, Group B jne.) Pelissä on uudistettu grafiikka sekä paranneltu vauriomallinnus. Pelistä on tehty myös mobiilipeliversio.
Arviot

Game Realityn arvostelussa peli sai kehuja grafiikasta, vaurioiden mallinuksesta, pelaamisen mukavuudesta ja äänistä. Huonoa pelissä sanottiin olevan vähäinen uudistuminen ja on vain haamuautoja vastaan oleva moninpeli.
Yhdistyneen kuningaskunnan kielipolitiikka

Yhdystyneen kuningaskunnan kielipolitiikka viittaa niihin lakeihin, asetuksiin ja käytäntöihin, jotka määrittävät Yhdistyneen kuningaskunann julkishallinnossa käytetyt kielet. Yhdistyneen kuningaskunnan puhutuin kieli  ja de facto virallinen kieli on englanti, jota ei kuitenkaan ole laissa säädetty viralliseksi kieleksi. Yhdistyneen kuningaskunnan itsehallinnollisilla mailla (Wales, Skotlanti ja Pohjois-Irlanti) on tietyssä määrin valta päättää omista kielipolitiikoistaan.
Kymri

Walesissä kymri säilyi puhutuimpana kielenä 1900-luvun alkupuolelle asti, vaikka sen käyttö hallinnossa kiellettiin vuonna 1535 Walesin laeista annetulla lailla (Laws of Wales Act 1535). Nykyään se on säilynyt puhutuimpana kielenä Walesin luoteis- ja länsiosissa, ja sen vahvinta aluetta ovat luoteis-Walesin Gwynedd ja Ynys Môn, erityisesti ensiksi mainitun alueella sijaitseva Llŷnin niemimaa.
Vuonna 1942 Walesin tuomioistuimista annetulla lailla (Welsh Courts Act 1942) kymrin käyttö oikeudenkäynneissä sallittiin niille henkilöille, joiden äidinkieli se oli ja jotka olisivat olleet epäedullisessa asemassa, jos he olisivat joutuneet käyttämään englantia esimerkiksi antaessaan todistajanlausuntoa. Vuoden 1967 kymrin kielilailla (Welsh Language Act 1967) tämä oikeus laajennettiin kaikkiin, jotka halusivat käyttää kymriä oikeudenkäynneissä, ja se mahdollisti myös lomakkeiden ja valojen kääntämisen kymriksi.
Vuonna 1993 annetulla kymrin kielilailla (Welsh Language Act 1993) kymri asetettiin viralliseksi kieleksi Walesissä ja yhtäläiseen asemaan englannin kielen kanssa. Sillä luotiin kymrin kielilautakunta (Bwrdd yr Iaith Gymraeg), joka huolehti kymrin kielilain toteutumisesta. Julkisoikeudellisten toimijoiden oli laadittava suunnitelma kymrin kielen käytöstä ja tarkastutettava se lautakunnalla.
Kymrin kielilautakunta lakkautettiin vuonna 2012 ja korvattiin kymrin kielen komissaarilla (Comisiynydd y Gymraeg; Welsh Language Commissioner). Vuodesta 2019 lähtien komissaarina on toiminut Aled Roberts.
Gaeli

Skotlannissa puhuttavan gaelin kielen asemasta säädettiin ensimmäisen kerran vuonna 2005 annetulla Skotlannin parlamentin gaelin kielilailla (Gaelic Language (Scotland) Act 2005). Sillä luotiin gaelin kielilautakunta (Bòrd na Gàidhlig), joka on verrattavissa Walesissä aiemmin toimineeseen samankaltaiseen elimeen.
Toisin kuin Walesissä, jossa kaksikieliset (kymri ja englanti) tienviitat ovat yleisiä koko maassa, Skotlannissa gaelinkielinen tienviitoitus on yleistynyt vain Ylämaalla ja Hebrideillä sekä muualla maassa lähinnä pääteiden varsilla. Ensimmäiset kaksikieliset tienviitat pystytettiin 1970-luvulla, kun skyelainen maanomistaja Iain Noble oli asettanut kaksikielisten tienviittojen pystyttämisen ehdoksi sille, että hän lahjoittaisi omistamaansa maata paikalliselle hallintopiirille tien rakentamista varten. Vaatimus herätti vastustusta paikallishallinnossa, mutta lopulta siihen myönnyttiin, koska pakkolunastusprosessi olisi ollut hidas, ja Noble oli saanut taakseen paikallisen väestön tuen.
Skotti

Skotlannissa puhutulla englannin lähisukukielellä skotilla, jota pidetään usein myös englannin murteena, ei ole yhtä vahvaa asemaa kuin gaelilla, vaikka sitä puhuu suurempi osuus väestöstä. Skotlannin hallitus on kuitenkin vuonna 2015 laatinut suunnitelman sen käytöstä ja asemasta.
Pohjois-Irlannin kielet

Vuoden 1998 Pitkänperjantain sopimuksen nojalla iiri ja ulsterinskotti on tunnustettu ”osaksi Pohjois-Irlannin kulttuurillista vaurautta.” Kielikysymys on yksi Pohjois-Irlannin sektarianismiin liittyvistä kiistakapuloista: katolinen ja nationalistinen osa väestöstä kannattaa parempaa asemaa iirille. Protestantit ja unionistit taas yhdistävät iirin kielen irlantilaismieliseen republikanismiin,  ja kannattavat itse puolestaan parempaa asemaa ulsterinskotille.
Muut kielet > Korni

Cornwallissa puhuttu korni kuoli 1700-luvulla, mutta kiinnostus kieltä kohtaan on herännyt 1900-luvun loppupuolelta lähtien. Cornwallin kreivikunnan hallinto kannustaa kielen käyttöön erinäisissä yhteyksissä tavoitteenaan, että siitä tulisi taas laajalti puhuttu yhteisön kieli.
Muut kielet > Viittomakielet

Yleisin Yhdistyneen kuningaskunnan kuurojen käyttämä viittomakieli on brittiläinen viittomakieli (BSL), joka kuuluu samaan ryhmään australialaisen ja uusiseelantilaisen viittomakielen kanssa; tätä ryhmää kutsutaan usein lyhenteellä BANZSL. Pohjois-Irlannissa käytetään brittiläiseen viittomakieleen perustuvaa pohjoisirlantilaista viittomakieltä sekä ranskalaiselle viittomakielelle sukua olevaa irlantilaista viittomakieltä. Virallisesti tunnustettuja viittomakieliä Yhdistyneessä kuningaskunnassa ovat kuitenkin vain brittiläinen viittomakieli, sekä Pohjois-Irlannissa irlantilainen viittomakieli.
Kymrin kielen puhujien määrä Walesissä vuoden 2011 väestönlaskennassa. Tummempi väri tarkoittaa suurempaa osuutta kymriä osaavia.
Kaksikielinen tienviitta Wrexhamissä.
Kaksikielinen tienviitta A87-tien varrella lähellä Kyle of Lochalshia Ylämaalla. Gaelinkieliset paikannimet keltaisella, englanninkieliset valkoisella.
Kolmikielinen kyltti Pohjois-Irlannissa. Ylhäältä alas: englanti, iiri ja ulsterinskotti.
Cesar C. Raval

Cesar C. Raval (17. joulukuuta 1924 – 30. tammikuuta 2017) oli filippiiniläinen roomalaiskatolinen piispa. Hänet vihittiin Jumalan Sanan lähetyssaarnaajien papiksi 22. toukokuuta 1952 ja nimitettiin Banguedin hiippakunnan vihkipiispaksi sekä Cerbalin titulaaripiispaksi 15. joulukuuta 1981. Piispaksi vihkiminen seurasi 18. helmikuuta 1982. Pääkonsekraattorina toimi Bruno Torpigliani, jota avustivat Francisco Raval Cruces ja Odilo Etspueler.
Raval sai 25. marraskuuta 1988 nimityksen Banguedin piispaksi, jona hän toimi, kunnes erosi tehtävistään 18. tammikuuta 1992.